STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.39 | 2021.gada 5.maijā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | J.Reinsone |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | A.Rozentālberga |
| Finanšu ministrijas pārstāve | − | J.Plūme |
| Finanšu ministrijas pārstāve | − | I.Braunfelde |
| Iekšlietu ministrijas pārstāve | − | I.Muceniece |
| Kultūras ministrijas pārstāvis | − | U.Zariņš |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | H.Baltgalvis |
| Izglītības un zinātnes ministrijas pārstāve | − | U.Berga |
| Izglītības un zinātnes ministrijas pārstāve | − | I.Rozenberga |
| Izglītības un zinātnes ministrijas pārstāvis | − | J.Zīvarts |
| Labklājības ministrijas pārstāve | − | D.Jakaite |
| Labklājības ministrijas pārstāve | − | L.Āboliņa |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas pārstāvis | − | K.Bērziņš |
| Veselības ministrijas pārstāvis |  | B.Kņigins |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības priekšsēdis |  | G.Kaminskis |
| Latvijas Pašvaldību savienības pārstāvis | − | A.Salmiņš |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 15.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Konceptuāli atbalstīt principu, ka rīkojuma projektā tiek iekļauts vispārīgais ārkārtējās situācijas pamatregulējums un sarakstā tiek iekļauti tikai tie nozaru vitālie pakalpojumi, kuru sniegšana neizriet no pamatregulējuma, un tikai tie pakalpojumi, kuri obligāti sniedzami klātienē un to sniegšanas pārtraukšana nav iespējama arī ārkārtējās situācijas laikā (pamatā pakalpojumi ar pirmo svarīguma rādītāju).
2. Par nozaru vitālajiem pakalpojumiem D+ scenārija ieviešanai:
   1. konceptuāli atbalstīt Aizsardzības ministrijas vitālos pakalpojumus, ņemot vērā Krīzes vadības padomes sekretariāta tehniskos precizējumus;
   2. konceptuāli atbalstīt Ārlietu ministrijas vitālos pakalpojumus;
   3. konceptuāli atbalstīt Ekonomikas ministrijas vitālos pakalpojumus; Ekonomikas ministrijai divu dienu laikā izvērtēt nepieciešamību precizēt vairumtirdzniecības pakalpojuma sniegšanas definīciju, lai tā atbilstu D+ scenārija ieviešanas būtībai;
   4. Iekšlietu ministrijai izvērtēt nepieciešamību vitālajiem pakalpojumiem saglabāt ierobežotas pieejamības informācijas statusu, kā arī izvērtēt vitālos pakalpojumus atbilstoši šī protokola 1.punktam;
   5. Izglītības un zinātnes ministrijai, Kultūras ministrijai, Satiksmes ministrijai, Vides aizsardzības un reģionālās attīstības ministrijai, Zemkopības ministrijai un Finanšu ministrijai izvērtēt vitālos pakalpojumus atbilstoši šī protokola 1.punktam;
   6. konceptuāli atbalstīt Labklājības ministrijas vitālos pakalpojumus, ņemot vērā tehniskos precizējumus;
   7. konceptuāli atbalstīt Tieslietu ministrijas vitālos pakalpojumus, ņemot vērā Krīzes vadības padomes sekretariāta tehniskos precizējumus;
   8. konceptuāli atbalstīt Veselības ministrijas vitālos pakalpojumus. Veselības ministrijai izvērtēt, kurus no veselības nozares vitālajiem pakalpojumiem pārcelt uz rīkojuma projekta pamattekstu, kā arī pārrunāt ar Krīzes vadības padomes sekretariātu tā komentārus;
   9. konceptuāli atbalstīt Latvijas Pašvaldību savienības vitālos pakalpojumus; Latvijas Pašvaldību savienībai kopīgi ar Krīzes vadības padomes sekretariātu pārskatīt pakalpojumus atbilstoši Krīzes vadības padomes sekretariāta komentāriem.
3. Krīzes vadības padomes sekretariātam steidzami nosūtīt sēdes vadītājam rīkojuma projekta aktuālo redakciju un aizpildītu anotācijas pielikuma tabulu ar Aizsardzības ministrijas un Ārlietu ministrijas vitālajiem pakalpojumiem. Sēdes vadītājam saņemto informāciju pārsūtīt ministrijām un Latvijas Pašvaldību savienībai.
4. Krīzes vadības padomes sekretariātam steidzami nosūtīt Labklājības ministrijai Latvijas Pašvaldību savienības vitālos pakalpojumus labklājības un sociālajā jomā. Labklājības ministrijai tos izvērtēt un iekļaut ministrijas apkopotajā vitālo pakalpojumu sarakstā.
5. Ministrijām un Latvijas Pašvaldību savienībai atbilstoši saņemtajam paraugam un veiktajam izvērtējumam aizpildīt anotācijas pielikuma tabulu ar vitāli sniedzamajiem pakalpojumiem klātienē un līdz 2021.gada 7.maija plkst.9.00 nosūtīt to Krīzes vadības padomes sekretariātam apkopošanai.
6. Krīzes vadības padomes sekretariāta sagatavoto rīkojuma projektu un apkopoto vitāli sniedzamo pakalpojumu klātienē sarakstu izskatīt starpinstitūciju darbības koordinācijas grupas 2021.gada 7.maija sēdē.

Sēdi slēdz plkst. 17.30

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu